MAE le atrage atenția românilor că angajații companiei Lufthansa vor fi în grevă marți și miercuri, 12 respectiv 13 martie. Vor fi afectate aeroporturile din Frankfurt am Main și Munchen, în intervalul orar 04:00 – 23:00.
"Vor fi organizate greve ale însoţitorilor de bord angajaţi ai companiei de zbor Lufthansa, marţi, între orele 4.00 – 23.00, pe Aeroportul Frankfurt am Main, şi miercuri, între orele 4.00 – 23.00, pe Aeroportul München", arată MAE.
În consecință vor fi afectate toate zborurile companiei Lufthansa care vor pleca din aeroporturile din Frankfurt am Main și Munchen. MAE îi roagă pe românii care vor fi afectați de grevă să citească mai multe detalii pe site-urile www.frankfurt-airport.com/de și www.munich-airport.de.
"Cetăţenii români pot solicita asistenţă consulară la numerele de telefon ale misiunii diplomatice şi oficiilor consulare ale României din Germania, la Berlin: + 493021239555, +493021239514, +493021239516; la Bonn: +492286838135; +492286838211; +492286838244; +492286838254; la München: +4989553307 sau +498998106143 şi la Stuttgart: +497116648611, +497116648612, +497116648613, +497116648614, +497116648615, apelurile fiind redirecţionate către Centrul de Contact şi Suport al Cetăţenilor Români din Străinătate (CCSCRS) şi preluate de către operatorii Call Center-ului în regim de permanenţă.
De asemenea, cetăţenii români care se confruntă cu o situaţie dificilă, specială, cu un caracter de urgenţă, au la dispoziţie telefoanele de permanenţă de la Berlin: +491601579938, Bonn: +491735757585, München: +491602087789 şi Stuttgart: +491716813450", mai transmit reprezentanții MAE.
Potrivit sindicaliștilor, angajații Lufthansa fac grevă pentru a cere salarii mai mari. Sindicatul însoțitorilor de bord a anunțat că greva a fost votată de membri și se estimează că aproximativ 100.000 de pasageri vor fi afectați. Companiile aeriene își reveniseră după pandemie, în momentul în care au fost ridicate restricțiile de zbor, însă situația a redevenit critică în ultima perioadă.
Conducătorii companiei Lufthansa ar fi acceptat, în principiu, să crească salariile angajaților. Asta, în condițiile în care personalul de la sol al Lufthansa a organizat deja o grevă, în timp ce însoțitorii de zbor pregătesc această grevă pentru a obține o majorare salarială de 15%.
În condițiile în care vor fi afectate peste 1.000 de zboruri de greva de joi a Lufthansa, compania Tarom le-a cerut pasagerilor care au bilet de avion pentru acea zi să nu vină la aeroport. Din păcate pentru pasageri, planurile le vor fi date cu siguranță peste cap în aceste zile de grevă, fără ca cineva să poată face ceva.
"Asemenea altor companii aeriene și a pasagerilor acestora și TAROM, alături de călătorii săi de pe zborurile mai sus menționate, îți va recalibra cursele pe fundalul grevelor declanșate în Germania. Deși situația generată este independentă de activitatea sau voința operatorul aerian național, TAROM cere scuze tuturor pasagerilor potențial afectați și ia deja măsuri care să îi protejeze", au precizat reprezentanții TAROM într-un comunicat de presă.